DEV 02FN Identifying with Jesus/ro

[[Media:DEV_02NL_Identificarea_cu_Isus.pdf|Descărcați aici această pagină ca fișier pdf]]

=Sesiunea 2: Identificarea cu Isus=

În această sesiune veți descoperi importanța identificării cu Isus prin intermediul botezului și a comuniunii.

Înainte de începerea sesiunii, o cerință pentru tine în calitate de conducător sau pentru instructorul tău:
Te rog să discuți despre modul în care pastorul bisericii tale vrea să se ocupe de botez și de comuniune în noile grupuri care se formează - cine o poate face? Cum vor fi făcute? Și când vor fi făcute? Mai jos este un exemplu despre ce poți spune:

'„Domnule Pastor, suntem încântați de ceea ce face Domnul cu ajutorul dvs și al bisericii. Participanții din biserica dvs. la această instruire au lucrat din greu în ultimele două luni. Ei au terminat instruirea inițială și au o comunitate misionară. Pe măsură ce ucenicizează noii credincioși și îi învață să asculte de Isus, ei învață despre teme care sunt prețioase pentru biserică: două dintre aceste teme sunt botezul și comuniunea. Vrem să le prezentăm aceste două teme importante, dar, la fel cum se întâmplă cu toată instruirea noastră, vrem să aplicăm aceste lucruri în practică. În privința acestor două teme, dorim îndrumarea dvs. ca să vedem cum să procedăm cel mai bine. Vă rog să revizuiți lecția (să ai un exemplar pentru el/ea) și să ne dați îndrumări despre cum le pot aplica noii credincioși. Dorința noastră este ca aceasta să fie cât mai însemnată posibil pentru noii creștini și potrivită cu dorințele dvs. Cum putem proceda noi și participanții la instruire din biserica dvs.?”'

Inima unui conducător (40 min)

 * Închinați-vă împreună, în grupul mare
 * Participanții formează grupuri de 3-4 persoane și discută următoarele:
 * Ce înveți și cum rămâi în Cristos prin intermediul Cuvântului, rugăciunii, ascultării, R-G-Î, relații și părtășie?
 * În ce domenii ale vieții tale ascultarea de Dumnezeu este o provocare?
 * Ce conflict nerezolvat ai?
 * Ce s-a întâmplat când I-ai încredintat lui Dumnezeu scopurile tale după ultima noastră întâlnire?

Exprimarea viziunii pentru inimă
'Petru a fost unul dintre urmașii cei mai apropiați ai lui Isus. El a văzut multe miracole și a cunoscut emoția faptului că Domnul l-a folosit pentru a atinge inima multor oameni. Dar el a făcut totodată și multe greșeli ca tânăr conducător. De multe ori a acționat și a spus lucruri înainte de a se gândi. El a mințit spunând că nu era un ucenic al lui Isus. Și s-a descurajat. Dar Petru a fost întotdeauna cinstit cu Isus. Putem învăța atât de multe din viața lui Petru despre cum să avem inimă și dragoste pentru Domnul. Cu toții cunoaștem ce înseamnă să ne poticnim în procesul acesta în care învățăm să fim conducători. Dar nu vă descurajați. Isus este plin de har și inima Lui pentru noi este blândă. El vă va călăuzi cu răbdare și vă va învăța pe parcurs.'

Celebrarea credincioșiei (20 min)
NOTĂ: Celebrați credincioșia în grupul mare, pentru ca toți să beneficieze și să se simtă încurajați.


 * Oferă ocazia participanților să împărtășească ce s-a întâmplat de la ultima întâlnire. Roagă-i să vorbească raportat la țelurile stabilite la ultima întâlnire.

Fier pe fier: pregătindu-mă pe mine însumi și pe alții (45 min)
Proverbe 27:17 „După cum fierul ascute fierul, tot astfel şi omul însuşi îl face mai ager[ascute] pe semenul său.” (NTLR)


 * Revezi modul în care se desenează cercurile sănătății dacă e nevoie (vezi Dezvoltare FN01)
 * Roagă-i să se adune din nou în grupurile mici, să deseneze lista lor de comunități misionare și de biserici, apoi să împărtășească și să facă o evaluare împreună cu grupul lor.
 * Ce merge bine?
 * Ce nu merge bine? Cu ce obstacole te confrunți?
 * Care sunt alte soluții posibile primite de la membrii grupului?
 * Ce trebuie să faci pentru a adăuga calitățile lipsă în fiecare grup?
 * Participanții își vor stabili țeluri de evoluție în urma evaluării și le vor împărtăși celor din grupul lor mic. Apoi se vor ruga unii pentru alții.

Lecția nouă (45 min)
Temă relevantă: De ce este important să știi ce înseamnă să te identifici cu Isus?


 * Roagă-i pe participanți să formeze grupuri noi de 4-5 persoane (sau pot continua în grupurile lor „fier pe fier”)
 * În secțiunile următoare, fiecare grup atribuie versete fiecărui participant. Fiecare participant va citi apoi pasajele de mai jos și va relata grupului ce anume a învățat.

Studiu biblic de descoperire - Identificarea cu Isus Secțiunea 1: Identificarea cu Isus prin botez Evreii și samaritenii: Fapte 2:37-41; Fapte 8:5-13

Pavel: Fapte 9:10-12, 17-19; Fapte 22:12-16

Oameni temători de Dumnezeu dintre Neamuri: Fapte 8:34-38; 10:44-48

Oameni ai păcii în Filipi: Fapte 16:13-15; Fapte 16:25-34

Oameni ai păcii în Corint: Fapte 18:5-8; 1 Corinteni 1:14-16


 * După ce toți au împărtășit versetele primite, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Ce fel de oameni erau aceștia înainte de a fi botezați?
 * Cum ai descrie modelul de botez din aceste versete?

'Rezumat: Citește Romani 6:4-5. Un pastor chinez renumit, Watchmen Lee, a spus: „Botezul este expresia exterioară a unei credinței lăuntrice.” Botezul este o chestiune de ascultare. În Mat. 3:13, Isus a fost un model pentru noi în ce privește botezul. Și în Mat. 28:19, El le-a poruncit urmașilor Săi să îi boteze pe alții. Nu înseamnă că toate păcatele din viața noastră s-au dus înainte ca noi să ascultăm. Botezul nu are legătură cu a fi matur; are legătură cu a fi sigur că vrem să ne dedicăm viața pentru a fi urmași ai lui Isus. Chiar dacă, în fiecare exemplu din Fapte oamenii erau botezați imediat, nu există o poruncă directă de a fi botezați imediat. Este important ca persoana să înțeleagă ce reprezintă botezul înainte de a fi botezată. Totuși, ar trebui să fim atenți să nu împiedicăm oamenii să asculte de Dumnezeu, botezându-i imediat cei ei cred.'

Secțiunea 2: Identificarea cu Isus prin intermediul Cinei Domnului 

Modelul lui Isus: Luca 22:14-20

Îndemnul lui Pavel: 1 Corinteni 11:23-28


 * După ce au împărtășit versetele atribuite, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Ce i-a învățat Isus pe urmașii Săi în legătură cu asta?
 * În ce fel i-a învățat Pavel pe corinteni să urmeze învățătura lui Isus?

'Rezumat: Moartea și învierea lui Isus au fost atât de însemnate încât Domnul ne-a dat două ritualuri prin care să ne identificăm cu El. Botezul se face o singură dată și simbolozează angajamentul nostru de a ne identifica cu moartea și învierea lui Isus. Comuniunea se face în mod regulat și ne amintește de noul legământ pe care îl avem cu Dumnezeu datorită morții și învierii lui Isus. Învățăturile despre botez pentru noii credincioși se găsesc în studiul biblic fundamental nr. 4: Identificare îndrăzneață cu Isus. Învățătura despre comuniune pentru noii credincioși va fi în studiul biblic fundamental 14: Să ne amintim de jertfa lui Isus.'

Pregătire pentru misiune (20 min)
Conform discuției avută cu pastorul înainte de această sesiune, exersați modul în care are loc botezul și cum se conduce Comuniunea.


 * Dacă comunitatea misionară primește permisiunea de a boteza și de a oferi Comuniunea, atunci exersați o modalitate simplă de a conduce botezul și Comuniunea.
 * Dacă botezul și Comuniunea pot fi realizate doar de către pastor sau de alți conducători din biserică, roagă-l pe pastor sa descrie procesul pe care îl vor folosi, astfel încât noii credincioși să poată asculta această învățătură
 * Scrieți declarații „Eu voi... până...” Include „Pe cine vei învăța această lecție?”
 * Exersați orice abilitate în plus de care au nevoie liderii pentru a conduce grupurile lor sau pentru a începe unele noi.

Trimiterea lucrătorilor

 * Reîntăriți viziunea de ansamblu: o biserică sau o comunitate de credință la fiecare 1.000 de oameni
 * Petreceți timp în rugăciune:
 * încredințarea scopurilor propuse Domnului
 * ca Dumnezeu să ridice o mișcare a bisericilor
 * pentru mai mulți lucrători în urma secerișului